ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2025

# RAPORT DE SPECIALITATE

privind atestarea Inventarului bunurilor care aparțin

domeniului privat al municipiului Câmpulung Moldovenesc

Analizând proiectul de hotărâre privind atestarea Inventarului bunurilor care aparțin domeniului privat al municipiului Câmpulung Moldovenesc, facem următoarele precizări:

Conform prevederilor Codului administrativ (Ordonanța de urgență numărul 57/2019 cu modificările și completările ulterioare) este obligatorie întocmirea și actualizarea Inventarului bunurilor care aparțin domeniului public și privat al municipiului.

În acest sens a fost numită prin dispoziție comisia specială de inventariere a domeniului public și privat al municipiului Câmpulung Moldovenesc.

Inventarul bunurilor care aparțin domeniului privat al municipiului Câmpulung Moldovenesc trebuie să respecte normele, instrucțiunile sau metodologiile în vigoare privind executarea lucrărilor de introducere a cadastrului și a sistemelor informaționale specifice domeniilor de activitate proprii – cadastrele de specialitate.

Inventarul domeniului privat al municipiului Câmpulung Moldovenesc a fost aprobat prin Hotărârea Consiliului Local nr. 94 din 17 septembrie 2020, modificată și completată ulterior.

Prin acest proiect se propune abrogarea poziției nr. 96 – ”Internat (cămin)” din Inventarul bunurilor care aparțin domeniului privat al municipiului Câmpulung Moldovenesc, construcția fiind demolată – motivat de gradul avansat de degradare. În sprijinul demersurilor necesare demolării acesteia a fost emisă autorizația de desființare pentru realizarea lucrărilor de desființare a construcției. La finalizarea lucrărilor a fost întocmit procesul verbal de recepție la terminarea lucrărilor de desființare. În baza acestor documente, construcția a fost radiată din CF 38785 Câmpulung Moldovenesc.

De asemenea, se completează Inventarul bunurilor care aparțin domeniului privat al municipiului Câmpulung Moldovenesc cu 13 poziții noi și anume pozițiile 97-109, descrise în anexa proiectului de hotărâre. Pentru aceste bunuri, anterior, s-a realizat atestarea apartenenței la domeniul privat al municipiului, înscrierea imobilelor în Cartea Funciară.

Ulterior, în funcție de actualizările și modificările ce vor intervenii se vor iniția și alte proiecte de hotărâre privind atestarea Inventarului bunurilor care aparțin domeniului privat al municipiului Câmpulung Moldovenesc.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **DIRECȚIA TEHNICĂ ȘI URBANISM****Director executiv adjunct**Istrate Luminița | **Serviciu patrimoniu,****Șef serviciu,**Niță Marcela Luminița**Compartiment administrare** **domeniu public și privat,**Nuțescu Elvira |